অবশেষে 'নোলক'এর সেন্সর সম্পন্ন
বিএনপির অবস্থানে রাজশাহীর নেতাকর্মীদের মিশ্র প্রতিক্রিয়া
রোববার বিকালে বৃষ্টির সম্ভাবনা
‘বাহুবলী’ নয়, অন্য কারণে সুপারহিরো তকমা পছন্দ রাসেলের
নিরব কান্না
আবিরের স্বপ্ন
মর্জিনার কান্না
মজিদ কবরে শান্তিতে ঘুমিয়ে আছে যা সে বেঁচে থাকতে পায়নি
এটিএমের অবস্থার অবনতি, আবারও লাইফসাপোর্টে
নিউজ ডেস্ক: শাকিব-ববি জুটিকে নিয়ে নির্মিত ‘নোলক’ চলচ্চিত্রটির সেন্সর সম্পন্ন। অবশেষে এর পরিচালক নির্ধারণ হলেন প্রযোজক সাকিব সনেট। চলচ্চিত্র পরিচালক সমিতি রাশেদ রাহার পরিবর্তে পরিচালক হওয়ার অনাপত্তিপত্র দেয় প্রযোজককে। সে অনুযায়ী সেন্সর বোর্ড কিছু সংশোধনী দিয়ে ‘নোলক’ জটিলতার ইতি টানে।
এ প্রসঙ্গে ‘নোলক’ এর প্রথম পরিচালক রাশেদ রাহা বলেন, ‘আমি চেষ্টা করেছি, চলচ্চিত্রটির সঠিক পরিচালকের নাম নিতে। এজন্য পরিচালক সমিতি, প্রযোজক সমিতি ও সেন্সর বোর্ডে অভিযোগ করেছি। এছাড়া শাকিব ভাইও শিল্পী হিসেবে যথেষ্ট সহযোগিতা করেছেন আমাকে। কিন্তু কিছু লোকের স্বার্থ জড়িত থাকায় আমি সঠিক বিচার পাইনি।’
অন্যদিকে সাকিব সনেট বলেন, ‘নোলকের সেন্সর হয়ে গেছে। অল্পকিছু সংশোধনী দেয়া হয়েছে। পরিচালক সমিতি থেকে আমার নামে পরিচালক হিসেবে অনাপত্তিপত্র পেয়েছি। যাকে নিয়ে কাজ শুরু করেছিলাম সে বিভিন্নভাবে আমাকে বাধা দিয়েছে। অনেক স্থানে আমি বাধাগ্রস্থ হয়েছি। আবার অনেক স্থানে সহযোগিতাও পেয়েছি। বলা যায়, সকল বাধা পেরিয়ে আমার জয় হয়েছে।’
২০১৭ সালের ১ ডিসেম্বর ভারতের হায়দরাবাদে ‘নোলক’ এর শুটিং শুরু হয়। এতে অভিনয় করেছেন শাকিব খান, ববি, মৌসুমী, ওমর সানী, তারিক আনাম খান, নিমা রহমান, রেবেকা, ভারতের রজতাভ দত্ত, সুপ্রিয় দত্ত, অমিতাভ ভট্টাচার্য প্রমুখ।
জমকালো আয়োজনে ঢাকার একটি হোটেল ‘নোলক’ এর মহরত অনুষ্ঠিত হয়। এরপর টানা ২৮ দিন ভারতের হায়দরাবাদে ‘নোলক’ এর শুটিং করেন পরিচালক রাশেদ রাহা। শুটিং শেষে ইউনিট নিয়ে দেশে ফেরার পরই দ্বন্দ্ব শুরু হয় পরিচালক ও প্রযোজকের মধ্যে। এর পরের থেকেই প্রযোজক সাকিব সনেট পরিচালক রাশেদ রাহাকে ছাড়াই শুটিং সম্পন্ন করেন। এর পরিপ্রেক্ষিতে পাল্টাপাল্টি অভিযোগে সময় পার হতে থাকে।
শুরুতে পরিচালক ও প্রযোজক সমিতিতে বিষয়টি নিয়ে অভিযোগ করেন রাশেদ রাহা। অভিযোগের পর চলচ্চিত্রের দুই সমিতি একত্র হয়ে পরিচালক ও প্রযোজককে নিয়ে বসে। দুই সমিতির সিদ্ধান্তকে উপেক্ষা করে শুটিংয়ের কাজ শেষ করেন প্রযোজক সাকিব সনেট। তার ঘটনাটি আদালত পর্যন্ত গড়ায়। তারপর তৈরি হতে থাকে নানা জটিলতা। এর অবসান ঘটে সেন্সরে পরিচালকের নামের স্থলে সাকিব সনেটের নাম স্থান পাওয়ার মধ্যে দিয়ে।